**Projektas**

**LIETUVOS RESPUBLIKOS SUSISIEKIMO MINISTRAS**

**ĮSAKYMAS**

**DĖL LIETUVOS RESPUBLIKOS SUSISIEKIMO MINISTRO 2018 m. BIRŽELIO 12 d. ĮSAKYMO NR. 3-284 „DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 2 PRIORITETO „INFORMACINĖS VISUOMENĖS SKATINIMAS“ 02.1.1-CPVA-V-521 PRIEMONĖS „NAUJOS KARTOS PRIEIGOS PLĖTRA“ PROJEKTŲ FINANSAVIMO SĄLYGŲ APRAŠO NR. 2 PATVIRTINIMO“ PAKEITIMO PROJEKTO**

\_\_\_\_\_\_\_\_\_\_ Nr. \_\_\_\_\_\_\_

Vilnius

P a k e i č i u 2014–2020 metų Europos Sąjungos fondų investicijų veiksmų programos 2 prioriteto „Informacinės visuomenės skatinimas“ 02.1.1-CPVA-V-521 priemonės „Naujos kartos prieigos plėtra“ projektų finansavimo sąlygų aprašą Nr. 2, patvirtintą Lietuvos Respublikos susisiekimo ministro 2018 m. birželio 12 d. įsakymu Nr. 3-284 „Dėl 2014–2020 metų Europos Sąjungos fondų investicijų veiksmų programos 2 prioriteto „Informacinės visuomenės skatinimas“ 02.1.1-CPVA-V-521 priemonės „Naujos kartos prieigos plėtra“ projektų finansavimo sąlygų aprašo Nr. 2 patvirtinimo“:

1. Pakeičiu 7 punktą ir jį išdėstau taip:

„7. Pagal Aprašą projektams įgyvendinti numatoma skirti iki 55 584 277 (penkiasdešimt penkių milijonų penkių šimtų aštuoniasdešimt keturių tūkstančių dviejų šimtų septyniasdešimt septynių) eurų, iš kurių iki 34 875 398 (trisdešimt keturių milijonų aštuonių šimtų septyniasdešimt penkių tūkstančių trijų šimtų devyniasdešimt aštuonių) eurų – Europos Sąjungos (toliau – ES) struktūrinių fondų (Europos regioninės plėtros fondo) lėšos,iki  20 708 879 (dvidešimt milijonų septynių šimtų aštuonių tūkstančių aštuonių šimtų septyniasdešimt devynių) eurų – Lietuvos Respublikos valstybės biudžeto lėšos.“

2. Pakeičiu 15 punktą ir jį išdėstau taip:

„15. Pagal Aprašą finansuojami didelės apimties projektai. Šių projektų vertinimui taikoma 2013 m. gruodžio 17 d. Europos Parlamento ir Tarybos reglamento (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūros reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūros reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006, 101 straipsnyje numatyta nepriklausomo didelės apimties projekto kokybės vertinimo procedūra.“

Susisiekimo ministras

SUDERINTA SUDERINTA

Lietuvos Respublikos finansų ministerijos VšĮ Centrinės projektų valdymo agentūros

2020 m. d. raštu Nr. 2020 m. d. raštu Nr. 2020/2-

Parengė

E. Ramaškevičius

2020-